Fritz Bredvig fra Løkken kritiseres alvorligt i forbindelse med salg af feriehus i Tyrkiet. Det skriver Nordjyske.dk. Fritz Bredvig har nu to klagenævns ord for, at tingene ikke gik rigtigt for sig i forbindelse med salget af en feriebolig i Tyrkiet, som han solgte til et dansk par gennem et selskab, som han var medejer af. Parret betalte 238.000 euro for deres tyrkiske feriehus, men fik aldrig det lovede skøde på ejendommen, fordi Bredvigs tyrkiske partner var løbet med pengene. Nu retter Disciplinærnævnet for Ejendomsmæglere en skarp kritik af Fritz Bredvig for hans medvirken ved salget af huset i Tyrkiet og pålægger ham at betale en bøde på 150.000 kroner, fordi han har overtrådt flere love og bekendtgørelser i forbindelse med handlen. Fritz Bredvig selv mener, at Disciplinærnævnet har truffet sin afgørelse på et forkert grundlag.

Referat:
Det kan koste dyrt at kaste sig over salg af ferieboliger på det tyrkiske ejendomsmarked.